CELEX: 62015TN0208
Language: hr
Date: 2015-04-24 00:00:00
Title: Predmet T-208/15: Tužba podnesena 24. travnja 2015. – Universiteit Antwerpen protiv REA-e

20150731053617062015/C 270/352082015TC27020150817HR01HRINFO_JUDICIAL20150424282811Predmet T-208/15: Tužba podnesena 24. travnja 2015. – Universiteit Antwerpen protiv REA-e
 ---documentbreak--- C2702015HR2810120150424HR0035281281Tužba podnesena 24. travnja 2015. – Universiteit Antwerpen protiv REA-e
   (Predmet T-208/15)2015/C 270/35Jezik postupka: engleski
      Stranke
   
   
      Tužitelj: Universiteit Antwerpen (Antwerpen, Belgija) (zastupnici P. Teerlinck iP. de Bandt, odvjetnici)
   
      Tuženik: Izvršna agencija za istraživanje (REA)
   
      Tužbeni zahtjev
   
   Tužitelj od Općeg suda zahtijeva da:
   
            —
         
         
            utvrdi da se ugovor o dodjeli bespovratnih sredstava br. 238214 „C7” (Cerebellar-Cortical Control: Cells, Circuits, Computation, and Clinic) i ugovor o dodjeli bespovratnih sredstava br. 238686 „CEREBNET” (Timing and plasticity in the olivo-cerebellar system), sklopljeni u razdoblju pokrivenom sedmim okvirnim programom (FP7-PEOPLE-ITN-2008) radi potpore osposobljavanju i razvoju karijere istraživača i mreža za početnu izobrazbu, ne mogu tumačiti na način da se njima korisnike obvezuje da osposobljavanje za istraživače na početku karijere organiziraju isključivo u vlastitim prostorijama i, slijedom toga, potvrdi da REA ne može odbiti kao neprihvatljiv dio troškova povezan s osposobljavanjem istraživača na početku karijere na temelju tog tumačenja;
         
      
            —
         
         
            naloži REA-i snošenje troškova osposobljavanja istraživača na početku karijere koje je tužitelj prijavio u okviru ugovorâ o dodjeli bespovratnih sredstava „C7” i „CEREBNET”, uvećanih za kamate od dana dospijeća plaćanja; i
         
      
            —
         
         
            naloži REA-i snošenje tužiteljevih troškova.
         
      
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
            1.
         
         
            Prvim tužbenim razlogom tvrdi se da REA svoje stajalište temelji na pogrešnom tumačenju ugovorâ o dodjeli bespovratnih sredstava „C7” i „CEREBNET”. Prvi tužbeni razlog sastoji se od tri dijela: ograničavanje mogućnosti obavljanja osposobljavanja na prostorije korisnika bilo bi protivno ciljevima sedmog okvirnog programa, programa „People”, „2008 PWP” i Europske povelje za istraživače (prvi dio); iz odredbi ugovorâ o dodjeli bespovratnih sredstava i Vodiča za podnositelje zahtjevâ može se zaključiti da se obveza korisnika da organiziraju osposobljavanje može ispuniti izvan njihovih prostorija (drugi dio); nijedna odredba ugovorâ o dodjeli bespovratnih sredstava ili ikoji drugi mjerodavni instrument ne navode da se osposobljavanje treba obaviti isključivo u prostorijama korisnika (treći dio).
         
      
            2.
         
         
            Drugim tužbenim razlogom tvrdi se da REA-ino tumačenje povređuje načelo pravne sigurnosti i zaštite legitimnih očekivanja te načelo proporcionalnosti.